b'\n_START_ARTICLE_\nEtterbeek\n_START_SECTION_\nPovijest\n_START_PARAGRAPH_\nPrema legendi, ovdje je u 8. stolje\xc4\x87u crkvu osnovala Gertruda, k\xc4\x87er Pipina Malog. Godine 1138., prvi put se u sada\xc5\xa1njem obliku spominje ime ovog mjesta. U srednjem vijeku je ovo bio zaselak koji je ve\xc4\x87inom bio neovisan od Bruxellesa. Godine 1489., saski vojvoda Albert uni\xc5\xa1tava selo u borbi protiv pobunjenika koji su se borili protiv cara Maksimilijana. Godine 1580., selo je jo\xc5\xa1 jedanput uni\xc5\xa1teno, ovaj put u Reformaciji._NEWLINE_Godine 1673., Etterbeek biva progla\xc5\xa1en barunstvom od strane Karla II. i postaje nezavisan od Sint-Genesius-Rodea. Prvi barun bio je don Diego-Henriquez de Castro, rizni\xc4\x8dar nizozemske vojske. Za vrijeme francuske vlasti, Etterbeek postaje op\xc4\x87ina unutar kantona Sint-Stevens-Woluwe (Woluwe-Saint-Etienne). Od tada, a posebno nakon Belgijske revolucije, stanovni\xc5\xa1tvo mjesta ubrzano raste. Za vrijeme vladavine Leopolda II. po\xc4\x8detkom 20. stolje\xc4\x87a, mjesto dobiva dana\xc5\xa1nji moderni izgled.'